لیبی‌نین باشکندی طرابلس و اطرافین‌دا تخمیناً بیر آیدیر داوام ائد‌ن چاتیشمالاردا اؤلنلرین ساییسینین ۳۹۲ نفره یوکسلدی.
دونیا ساغلیق هؤرگوتو، لیبی‌نین باشکندی طرابلوس و اطرافین‌دا تخمیناً بیر آیدیر داوام ائدن چاتیشمالاردا حیاتینی ایتیره‌نلرین ساییسینین ۳۹۲ نفره یوکسلدیگینی بیلدیردی.
دونیا ساغلیق هؤرگوتوندن وئریله‌ن معلوماتا گؤره، لیبی‌نین دوغوسونداکی سلاح‌لی گوج‌لرین لیدئری ژنرال خلیفه حفترین ۴ آوریل‌ده طرابلسدا باشلادیغی سالدیریلار سونراسی باش وئره‌ن چاتیشمالاردا بو آنا قدر ۳۹۲ نفر اؤلدو، تخمیناً ۲ مین نفر یارالاندی.
آچیقلامادا آیریجا طرابلوسدا‌کی چاتیشمالار سببی ایله تخمیناً ۵۰ مین عائله‌نین یئرلرین‌دن ائدیلدیگی بیلدیریلدی.
هؤرگوتدن وئریلن داها اؤنجه‌کی آچیقلامادا سؤزوگئدن چاتیشمالاردا ۳۷۶ نفرین اؤلدویو، مین ۸۲۲ نفرین یارالاندیغی بیلدیریلمیشدی.
اؤلکه‌نین دوغوسونداکی سلاح‌لی گوج‌لرین لیدئری حفتر، باشکند طرابلوسو اله گئچیرمک اوچون ۴ آوریل‌ده هوجوم امری وئردی، بوندان سونرا میللی آنلاشما حکومتینین قوشونلاری دا عملیات باشلاتمیشدی.
لیبی‌‌ده اولوسلارآراسی تانینیرلیغا صاحب اولوسال آنلاشما حکومتی بیرلیکلری ایله حفتره باغلی گوجلر آراسین‌دا چاتیشمالار تخمیناً بیر آیدیر داوام ائدیر.
